**נוהל טיפול בסטודנטיות בהריון / אחרי לידה, אימוץ או קבלת ילד למשמורת או אומנה:**

בהתבסס על [כללים להתאמות לסטודנטיות בהריון ובשמירת הריון, ולסטודנטים וסטודנטיות לאחר לידה, אימוץ או קבלת ילד למשמורת, 25.5.11](https://www.yvc.ac.il/wp-content/uploads/1/2016/03/%D7%94%D7%AA%D7%90%D7%9E%D7%95%D7%AA_%D7%94%D7%A8%D7%99%D7%95%D7%9F_%D7%9C%D7%99%D7%93%D7%94_%D7%90%D7%99%D7%9E%D7%95%D7%A5_%D7%9E%D7%A9%D7%9E%D7%95%D7%A8%D7%AA.pdf); ו[כללי זכויות הסטודנט (התאמות עקב טיפולי פוריות, הריון, לידה, אימוץ או קבלת ילד למשמורת או אומנה), תשע"ב-2012](https://che.org.il/wp-content/uploads/2019/03/%D7%9B%D7%9C%D7%9C%D7%99-%D7%96%D7%9B%D7%95%D7%99%D7%95%D7%AA-%D7%94%D7%A1%D7%98%D7%95%D7%93%D7%A0%D7%98-%D7%94%D7%AA%D7%90%D7%9E%D7%95%D7%AA-%D7%A2%D7%A7%D7%91-%D7%98%D7%99%D7%A4%D7%95%D7%9C%D7%99-%D7%A4%D7%95%D7%A8%D7%99%D7%95%D7%AA-%D7%94%D7%A8%D7%99%D7%95%D7%9F-%D7%9C%D7%99%D7%93%D7%94-%D7%90%D7%99%D7%9E%D7%95%D7%A5-%D7%90%D7%95-%D7%A7%D7%91%D7%9C%D7%AA-%D7%99%D7%9C%D7%93-%D7%9C%D7%9E%D7%A9%D7%9E%D7%95%D7%A8%D7%AA-%D7%90%D7%95-%D7%90%D7%9E%D7%A0%D7%94.pdf). במקרה של סתירה בין האמור במסמך זה לבין האמור בכללי זכויות הסטודנט, הכללים הם המחייבים

המועצה להשכלה גבוהה נתנה דעתה על הקשיים העומדים בפני סטודנטים עקב הריון, לידה, אימוץ או קבלת ילד למשמורתם, במילוי מטלות הלימודים העומדות בפניהם.

**עקרונות מנחים בגיבוש הנהלים:**

* קידום שוויון מגדרי במערכת ההשכלה הגבוהה בישראל.
* מתן מענה לשונות הקיימת כיום באופי התאים המשפחתיים (משפחות חד הוריות / חד מגדריות, חלוקת חופשת לידה/אימוץ בין ההורים).
* הקפדה על שימור איכות – הנהלים מטרתם להגדיל את הגמישות בתנאים למילוי המטלות האקדמיות, מבלי לוותר על רף הדרישות האקדמי.
* ההתאמות שיינתנו עפ"י נהלים אלו יהיו ללא תשלום (לרבות תשלומי גרירה ותקורה).

\*\*\*

1. **סטודנטית בהריון:**

* **בחינות:**
* אם עקב מצבה הרפואי לא יכולה לגשת לבחינה, תיגש לבחינה במועד אחר מתוך המועדים המקובלים (ב/ג; בכפוף לאישור רפואי).
* תהיה זכאית לאישור יציאה לשירותים במהלך בחינה – התאמה זמנית עד תל"מ.
* תהיה זכאית לתוספת זמן של 25% – התאמה זמנית עד תל"מ.
* **נוכחות:**

זכאית להיעדר מ-30% מהשיעורים.

* **חניה:**

זכאית לקבל תו חניה מחודש שביעי ועד 4 שבועות לאחר הלידה.

על הסטודנטית לגשת למחלקת אחזקה/בטחון, בניין מנהלה 2ב קומה (1-) חדר 2207, בימים א'-ה' בין השעות 10-12, בצירוף צילום תעודת זהות + אישור רפואי על ההריון, הכולל תאריך לידה משוער.

תו החניה יונפק במקום, ויהיה תקף עד חודש לאחר תאריך הלידה המשוער.

1. **שמירת הריון/טיפולי פוריות:**

סטודנטית בשמירת הריון/בטיפולי פוריות, לפחות 21 ימים במהלך סמסטר;

* **נוכחות**: זכאית להיעדר מ-30% מהשיעורים / לבטל את הקורס ולחזור עליו ללא עלות נוספת.
* **הגשות**: זכאית לדחיה של 7 שבועות מסיום הטיפולים.
* **הכשרה מעשית**: תושלם בתיאום עם המרצה, בפרק זמן שייקבע על ידו / הסטודנטית תירשם מחדש להכשרה מעשית בסמסטר הבא בו היא ניתנת.
* **דרישות קדם וקורסים מתקדמים**: אם נעדרה מבחינה בקורס המהווה קורס קדם, תוכל ללמוד בקורס המתקדם בסטטוס "על תנאי" עד להשלמת דרישות הקדם.

1. **חופשת לידה/אימוץ:**

סטודנט/ית בחופשה לצורך לידה/אימוץ/משמורת/אומנה לפחות 21 ימים במהלך הסמסטר;

* **נוכחות**: זכאית להיעדר מ-30% מהשיעורים לתקופה של 15 שבועות מיום הלידה-האימוץ- קבלת-הילד, או להיעדר ברצף 6 שבועות מהלידה (הגבוה מביניהם), וכן להיעדר 10% נוספים לטיפול בתינוק עד גיל שנה / לבטל את הקורס ולחזור עליו ללא עלות נוספת.

\*בן/בת זוג: זכאים לחופשה בת שבוע.

**\*\***בחוג לסיעוד בלבד, בשתי סדנאות בלבד ("מיומנויות תקשורת", "חשיבה קלינית")-

* מדוברשתי סדנאות חובה חשובות הנלוות להתנסויות הקליניות בבתי החולים
* מפאת מורכבות תכנית הלימודים ומהות הקורס, אם הסטודנטית נאלצת להיעדר מסדנאות אלה מעבר ל-30%, השתתפותה בהן תתאפשר בשנה העוקבת.
* **הגשות**: זכאית לדחיה של 7 שבועות ממועד ההגשה / מסיום החופשה (המאוחר מביניהם – וללא עלות נוספת), או להגשת מטלות חלופיות, בהתאם להחלטת המרצה.
* **הכשרה מעשית**: תושלם בתיאום עם המרצה, בפרק זמן שייקבע על ידו / הסטודנטית תירשם מחדש להכשרה מעשית בסמסטר הבא בו היא ניתנת.
* **דרישות קדם וקורסים מתקדמים**: אם נעדרה מבחינה בקורס המהווה קורס קדם, תוכל ללמוד בקורס המתקדם בסטטוס "על תנאי" עד להשלמת דרישות הקדם.
* **בחינות**: זכאית להיעדר עד 14 שבועות מיום הלידה-האימוץ- קבלת-הילד, תיגש לבחינות במועדים אחרים מתוך המועדים המקובלים (ב/ג).

\*בן/בת זוג: זכאים להיעדר עד 3 שבועות מיום הלידה-האימוץ- קבלת-הילד, יגשו לבחינות במועדים אחרים מתוך המועדים המקובלים.

* **ביטול והרשמה מחדש**: זכאית לבטל רישום לקורס גם לאחר תקופת שינויים, תוכל להירשם אליו מחדש ללא עלות נוספת (בתנאי שטרם נבחנה בו).
* **הפסקת לימודים**: זכאית לבצע הפסקת לימודים רטרואקטיבית לפני הבחינות לסמסטר בו ילדה. תוכל להירשם מחדש ללא עלות נוספת תוך שנתיים.

1. **משך הלימודים:**

* יוארך בהתאם לתקופות ההיעדרות המותרות, עד שנה, ללא תקורה.
* זכאות למלגות בתואר מתקדם, לא תיפגע עקב היעדרות מותרת. תקופת המלגה תוארך בהתאם לתקופת ההיעדרות המותרת, עד 15 שבועות. המלגה תמשיך להיות משולמת בתקופה זו.
* פרסים, מלגות ומענקים המבוססים על ציונים ועל משך לימודים, יחושבו תוך הפחתת תקופת ההיעדרות.

1. **חדרי הנקה / החתלה:**

* בניין 2א קומה 0
* בניין 5 קומה 1
* בניין סיעוד (10) קומה 3

1. **צילומים:**

השלמת סיכומי הנאמר בהרצאה: זיכוי ל-20-40 צילומים/הדפסות לכל יום היעדרות, בכרטיס צילום.